Omnibus in gremio sanctæ Dei ecclesiæ pie viventibus notum esse cupio, qualiter ego Vulbertus et uxor mea Tetsa cogitavimus de Dei misericordia et de eterna retributione vel ut nobis adput Deum merces adcrescat. Quapropter donamus Domino Deo et Sancto Petro Cluniensis cænobii, cui domnus Odilo abba preesse videtur, Sanctoque Johanni precursori Domini Chavariensi, alodum juris mei: hoc sunt duo campi in loco qui dicitur in Malomonte siti; et habere videntur has terminationes: primus a mane terra Johannis, a medio die Constancii, a sero Stephani, a cirtio Winafredi; alius campus a mane terra Rotlandi, a medio die Sanctæ Mariæ, a cirtio similiter, a sero rivulo qui per estum siccatur, nomine Wilzano. Hos campos denominatos vel terminatos concedimus ad jam dictum locum Sancti Johannis. Si quis autem huic nostræ donationi contrarius esse voluerit, non valeat adimplere quod repetit; sed cui litem intulerit, auri uncias coactus V componat. Et ut hæc donatio firma et stabilis permaneat, manu propria firmo, et parentibus et amicis meis roborandam trado. S. Vulberti et uxoris ejus Tetsæ, qui fieri et firmare rogaverunt. S. Constancii. S. Constantini. S. Winafredi. S. Grimaldi. S. Winiysii.